गुबुन फारसे आसामावबो बिमा राव बिजोंनि सोरखारि फरायसालिफोराव मुं थिसननाया खमायनायाव आरो माखासे सोरखारि फरायसालिफोराव फरायसानि अनजिमाया साफा-सानै एबा सासेबो गैया जानायाव सोरखारा फरायसालिफोरखौ बन्द खालामनो बाध्य’ जादों। सोरखारा सोरखारि फरायसालिनि फरायसाफोरनि मुं थिसननाय थामहिनबा गुबुन मासुलफोरनिफ्राय रेहाय होनानै सोलोंथायखौ बेसेन नाङै खालामनायनि उनावबो गावनि गथ’खौ बिमा-बिफाफोरा सोरखारि फरायसालिफोराव मुं थिसनायनि गोसो गैया। थारैनो सोरखारा बिमाराव थामहिनबा ओनसोलारि रावाव जे इ इ आनजाद बादि दुलाराय भारतीय आनजाद खुंनो लानाय थिरांथा लानायनि उनाव सोरखारि फरायसालिफोरनिथिं गावनि गथ’फोरखौ बिमा-बिफाफोरा मुं थिसनगोन ना थिसना बेसो नायथाव जासिगोन।